CELEX: 32006R0803
Language: sk
Date: 2006-05-30 00:00:00
Title: Nariadenie Komisie (ES) č. 803/2006 z  30. mája 2006 , ktorým sa ustanovuje výnimka z nariadenia (EHS) č. 1915/83 o určitých vykonávacích pravidlách týkajúcich sa vedenia účtovníctva s cieľom stanovenia príjmov poľnohospodárskych podnikov

31.5.2006   
            
            
               SK
            
            
               Úradný vestník Európskej únie
            
            
               L 144/18
            
         
      NARIADENIE KOMISIE (ES) č. 803/2006
   z 30. mája 2006,
   ktorým sa ustanovuje výnimka z nariadenia (EHS) č. 1915/83 o určitých vykonávacích pravidlách týkajúcich sa vedenia účtovníctva s cieľom stanovenia príjmov poľnohospodárskych podnikov
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady č. 79/65/EHS z 15. júna 1965 o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskom hospodárskom spoločenstve (1), a najmä na jeho článok 6 ods. 2,
   keďže:
   
               (1)
            
            
               V článku 3 nariadenia Komisie (EHS) č. 1915/83 (2) sa ustanovuje, že počnúc účtovným rokom 2005 kontaktný orgán predkladá Komisii všetky výkazy poľnohospodárskych podnikov najneskôr do 12 mesiacov po skončení príslušného účtovného roku.
            
         
               (2)
            
            
               Je vhodné v rámci výnimočného opatrenia na účtovný rok 2005 poskytnúť Belgicku dlhšie obdobie na doručenie údajov, aby sa umožnilo uvedenému členskému štátu ukončenie obnovy informačného systému používaného na spracúvanie účtovných údajov, ktoré sa zhromaždili s cieľom stanovenia príjmov poľnohospodárskych podnikov.
            
         
               (3)
            
            
               Opatrenia stanovené v tomto nariadení sú v súlade so stanoviskom Výboru Spoločenstva pre informačnú sieť poľnohospodárskych účtovných dát,
            
         PRIJALA TOTO NARIADENIE:
   Článok 1
   Odchylne od článku 3 nariadenia (EHS) č. 1915/83 kontaktný orgán v Belgicku predkladá Komisii výkazy poľnohospodárskych podnikov na účtovný rok 2005 najneskôr do 18 mesiacov po skončení príslušného účtovného roku.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. mája 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES 109, 23.6.1965, s. 1859/65. Nariadenie naposledy zmenené a doplnené nariadením Komisie (ES) č. 660/2004 (Ú. v. EÚ L 104, 8.4.2004, s. 97).
   
      (2)  Ú. v. ES L 190, 14.7.1983, s. 25. Nariadenie naposledy zmenené a doplnené nariadením (ES) č. 1192/2005 (Ú. v. EÚ L 194, 26.7.2005, s. 3).